འོན་ཀྱང་ཞིབ་ཏུ་ལྟ་སྐབས་རྩོམ་པ་པོས་བདག་པོའི་བསམ་འདུན་བཞིན་རྒྱ་ནག་མི་མང་མགོ་རྨོངས་སུ་འཇུག་པ་དང༌།ྋགོང་ས་ཏཱ་ལའི་བླ་མ་མཆོག་དང་བཙན་བྱོལ་བོད་གཞུང་བཅས་ལ་གདོན་འདྲེ་ལྟར་སྡུག་རིགས་སྡུག་ཚད་ཀྱི་དམའ་འབེབས་བཏང་བ་དང་ཆབས་ཅིག་བོད་རྒྱ་མི་རིགས་ཁ་བྲལ་དང་འཁོན་འཛིན་བཟོས་ཏེ།མི་བདེན་རྫུན་སྒྲིག་གིས་རྒྱ་ནག་གཞུང་གི་དྲིལ་བསྒྲགས་པ་དང་བརྒྱུད་བསྒྲགས་པ་ཞིག་བྱ་རྒྱུར་བློ་མོས་ཡིད་སྤྲོ་བྱས་ཏེ་མིང་གྲགས་ཏོག་ཙམ་ཞིག་བྱུང་སྟེ་དཔོན་གནས་ཐེབས་ཆག་ཅིག་རག་ན་ཅི་མ་རུང་སྙམ་པ་ཞིག་ཡིན་པ་གཞི་ནས་གསལ་པོར་རྟོགས།ཉེ་དུས་ཤིན་ཧྭ་དྲ་རྒྱའི་ཐོག་གཅིག་མཇུག་གཉིས་མཐུད་ཀྱི་སྤེལ་བའི་བོད་དོན་སྐོར་གྱི་རྩོམ་ཡིག་རྣམས་རྩོམ་བརྒྱ་དོན་གཅིག་གིས་རྒྱ་གཞུང་གི་ལྟ་བ་དང་ལངས་ཕྱོགས་ཁོ་ན་གླེང་གི་ཡོད་སྟབས།རྒྱ་ནག་མི་མང་མང་ཆེ་བས་གཞུང་འབྲེལ་གསར་ཤོག་ཁག་དང་དྲ་རྒྱའི་ནང་རྫུན་གཏམ་འཁྱོག་བཤད་ཀྱི་གནས་ཚུལ་གཅིག་པུ་ལས་མཐོང་རྒྱུ་མེད་པར་བརྟེན།ཁོ་བོས་ཡེ་རྡོར་ཞེས་པས་ཏཱ་ལའི་རུ་ཚོགས་ཀྱི་དྲན་ཐོའི་ཐད་ཀྱི་ངའི་ལྟ་སྟངསཟེར་བའི་བརྗོད་བྱའི་ནང་དོན་སྐོར་དཔྱད་གླེང་བྱས་བོད་རིགས་ཡོངས་ལ་མིང་དོན་མཚུངས་པའི་མི་རིགས་ས་ཁོངས་རང་སྐྱོང་ཡོང་བའི་བསམ་ཚུལ་གྱི་ནང་དོན་ངོ་མ་གང་ཡིན་གླེང་བར་འདོད།ཐོག་མར་ངེས་པར་དུ་བཤད་དགོས་པ་ཞིག་ལ།ཡེ་རྡོར་ཞེས་མིང་འཁོད་སྨྱུག་འཛིན་པ་དེའི་རྩོམ་ཡིག་གི་དུམ་བུ་དང་པོ་དེའི་ནང༌།རང་ཉིད་ཧ་ཅང་སྤྱང་པོ་ཡིན་བསམ་སྟེ་བརྫུན་ཆེན་པོ་ཞིག་བཤད་འདུག་པ་སྟེ།དེ་ཡང་ཁོས་བརྗོད་དོན།